tmavoružový výtok pri antibiotikách
Dobrý deň,

brala som antibiotiká Amoksiklav 625mga objavil sa mi tmavoružový výtok, tak tiež som sa vyhádzala na rukách ale to mi prešlo. Je ten výtok poriadku?
Dobrý deň,
ďakujeme za Vašu otázku.
Kožné vyrážky boli hlásené ako menej častý (postihujú menej ako 1 zo 100 osôb) vedľajší účinok lieku Amoksiklav. Avšak, tmavoružový výtok nebol doposiaľ hlásený ako nežiadúci účinok tohto lieku. Antibiotiká však vo všeobecnosti narúčajú vaginálnu mikroflóru, preto je vhodné pri ich užívaní zároveň užívať aj probiotiká. Výberu vaginálnych probiotík sa venovala kolegyňa na tomto
odkaze
.
Ružový výtok mimo zvyčajného menštruačného krvácania sa môže objaviť aj v dôsledku prebiehajúcej infekcie, pri poranení, alebo počas ovulácie pri uvoľnení vajíčka z vaječníka alebo v dôsledku rozšírenia krčka maternice.
V prípade pretrvávania ťažkostí bude pre zistenie príčiny potrebné gynekologické vyšetrenie.
Prajem pekný zvyšok dňa.
S pozdravom
Mgr. Emma Halás Haluščíková